recursal/SuperWikiNEXT-32B huggingface dataset:
**ত্রিভুবনের প্রিয় মুহাম্মদ**  বাংলাদেশের জাতীয় কবি কাজী নজরুল ইসলাম রচিত একটি কালজয়ী ইসলামিক সংগীত বা গজল, যেটা ইসলামের নবী মুহাম্মদের আগমনের আনন্দবার্তা বহন করে। ১৯৩৫ সালে তুরস্কের ঐতিহ্যবাহী লোকসংগীত 'কাটিবিম' এর সুর অনুসারে 'ত্রিভুবনের প্রিয় মুহাম্মদ' গজলটি তিনি রচনা করেন। 'কাটিবিম' এর সুর অনুসারে নজরুলের রচিত প্রথম গানটি হলো 'শুকনো পাতার নুপূর’, ১৯৩৩ সালে যার প্রথম রেকর্ড করেন সে যুগের বিখ্যাত গায়িকা এবং বাইজি হরিমতী দেবী। তার দু’বছর পর অর্থ্যাৎ ১৯৩৫ সালে, সেই একই সুরে 'ত্রিভুবনের প্রিয় মুহাম্মদ' শিরোনামে নজরুলের আরও একটি গানের রেকর্ড বেরোয়, যেটি তার প্রায় গানের মতোই শোভা পায় তার শিষ্য এবং অন্তরতর শিল্পী আব্বাসউদ্দীন আহমদের কন্ঠে।

পটভূমি
------

'ত্রিভুবনের প্রিয় মুহাম্মদ' গজলটিকে এক সময় আরব্য ধারার সংগীত মনে করা হতো। আর তারই সত্যতা যাচাইয়ে ষাটের দশকেই গানটির উৎস নিয়ে অন্বেষণ শুরু করেন নজরুল-গবেষক আসাদুল হক। বাংলাদেশের ‘দৈনিক ইত্তেফাক’-এর পাতায় ‘সঙ্গীতজ্ঞ নজরুলের বাংলা গানে আরবি সুরের সুষ্ঠু প্রয়োগ’ শিরোনামে সে কাহিনি লিখেছেন তিনি। ১৯৬৫ সালে তুরস্কের আঙ্কারায় গবেষক আসাদুল হক একটি তুর্কি গান শোনেন, যার সুরের সঙ্গে ‘শুকনো পাতা নুপূর’ গানটির অদ্ভুত মিল দেখতে পান তিনি। নজরুল-কথিত আরবি সুর তবে কোথায়? আসাদুল লেগে রইলেন। সরকারি কাজে যখনই লেবানন বা সিরিয়া যান, সুর খুঁজে বেড়ান। এক দিন এক বৃদ্ধ বললেন, এ তো সিরিয়ার হাজার বছরের পুরনো সুর! গানটা হল, ‘বানাত ইস্কান্দারিয়া’ বা আলেকজ়ান্দ্রিয়ার মেয়ে’! যার তুর্কিজ সংস্করণকে 'কাটিবিম' বলে ডাকা হয়। উস্কুদারে যাওয়ার সময় এক মেয়ের তার কেরানিকে নিয়ে লেখা এই 'কাটিবিম' গানটি।

'ত্রিভুবনের প্রিয় মুহাম্মদ' গজলটির সুর নজরুল কোথায় পেয়েছিলেন বা কার কাছ থেকে শিখেছিলেন তা নিয়ে কোনো সুস্পষ্ট ধারণা পাওয়া যায় না। ধারণা করা হয়, ১৯১৪ সালে প্রথম বিশ্বযুদ্ধের সূচনাকালে জার্মানি বাহিনীর বিরুদ্ধে ইরাকে প্রশিক্ষণে পাঠানো বেঙ্গল রেজিমেন্ট এর সৈনিকদের কাছ থেকেই 'কাটিবিম' এর সুরটি পেয়েছিলেন নজরুল। আর সেই সুরেই রচনা করেছিলেন উক্ত সংগীতযুগল।

১৯২৬ সালে কলকাতার অ্যালফ্রেড থিয়েটারে অনুষ্ঠান করে গিয়েছিলেন মিশরের নৃত্যশিল্পী ফরিদা। নজরুল বেশ আপ্লুত ছিলেন তাই নিয়ে। মিশরীয় সুরে ‘মোমের পুতুল মমির দেশের মেয়ে’ গানটির পিছনে ফরিদার আদল থাকা যেমন অস্বাভাবিক নয়, তেমনই কে বলতে পারে, ফরিদার গলাতেই হয়তো ‘আলেকজ়ান্দ্রিয়ার মেয়ে’ বা 'কাটিবিম'এর সঙ্গে প্রথম আলাপ কলকাতার নজরুলের!

গানের কথা
---------

ত্রিভুবনের প্রিয় মুহাম্মদ এলো রে দুনিয়ায়।  

আয় রে সাগর আকাশ বাতাস দেখবি যদি আয়।।  

ধূলির ধরা বেহেশতে আজ, জয় করিল দিল রে লাজ।  

আজকে খুশির ঢল নেমেছে ধূসর সাহারায়।।  

দেখ আমিনা মায়ের কোলে, দোলে শিশু ইসলাম দোলে।  

কচি মুখে শাহাদাতের বাণী সে শোনায়।।  

আজকে যত পাপী ও তাপী, সব গুনাহের পেল মাফী।  

দুনিয়া হতে বে-ইনসাফী জুলুম নিল বিদায়।।  

নিখিল দরুদ পড়ে লয়ে নাম, সাল্লাল্লাহু আলায়হি ওয়া সাল্লাম।  

জীন পরী ফেরেশতা সালাম জানায় নবীর পায়।।

তথ্যসূত্র
---------

1. ↑  Deshkal, Shampratik। "নজরুলের ইসলামী সংগীত সৃষ্টির নেপথ্য ইতিহাস"। *Shampratik Deshkal* (ইংরেজি ভাষায়)। সংগ্রহের তারিখ ২০২২-০৭-১২।
2. 1 2 3 4  "Kaji Nazrul Islam's song is the melody of the universe"। *www.anandabazar.com*। সংগ্রহের তারিখ ২০২২-০৭-২৭।
3. ↑  "কবি নজরুলের সৈনিক জীবন"। *চাঁদপুর টাইমস*। সংগ্রহের তারিখ ২০২২-০৭-১২।
**গৌড়দহ মা কালী মন্দির** হল ভারতবর্ষের পশ্চিমবঙ্গ রাজ্যের দক্ষিণ ২৪ পরগনা জেলায় অবস্থিত ক্যানিং মহকুমাধীন জীবনতলা থানা অন্তর্গত গৌড়দহ গ্রামে অবস্থিত একটি কালী মন্দির।

Gourdaha Maa Kali Temple, Goddess Kali Idol
গৌড়দহ মা কালী মন্দির হল ভারতবর্ষের পশ্চিমবঙ্গ রাজ্যের দক্ষিণ ২৪ পরগনা বা প্রস্তাবিত সুন্দরবন জেলায় অবস্থিত ক্যানিং মহকুমাধীন জীবনতলা থানা অন্তর্গত গৌড়দহ গ্রামে অবস্থিত একটি বিখ্যাত এবং জাগ্রত কালী মন্দির।

উৎসব
----

সারাবছরই এই মন্দিরে তীর্থযাত্রীরা আসেন। বিশেষত মঙ্গলবার ও শনিবার এই মন্দিরে দুঃস্থ মানুষজনসহ বেশি তীর্থযাত্রী সমাগম হয়। বৈশাখ মাসে (এপ্রিল-মে) বার্ষিক পুজো ও কার্তিক মাসে (মধ্য নভেম্বর) কালীপূজার উৎসবে প্রচুর তীর্থযাত্রী গৌড়দহ মা কালী মন্দিরে আসেন। কার্তিক মাস শাক্তদের কাছে বিশেষ পবিত্র মাস। এই মাসের মঙ্গলবার ও শনিবার প্রচুর তীর্থযাত্রী আসেন।

বার্ষিক পূজা
------------

প্রত্যেক বৈশাখ মাসের ৩ তারিখ গৌড়দহ মা কালী মন্দিরে সারারাত্রীব্যাপী বিশেষ বার্ষিক মহাপূজা এবং ৪ থেকে ৬ তারিখ ভোর পর্যন্ত অষ্টমপ্রহর ব্যাপী হরিনাম সংকীর্তন ও হরেকৃষ্ণ নামগান অনুষ্ঠিত হয়।

এছাড়াও প্রতি বছর বিপত্তারিণী পুজো, দুর্গাপুজো ও দীপান্বিতা কালীপুজোর দিন মন্দিরে প্রচুর ভক্ত ও পু্ণ্যার্থীর সমাগম ঘটে।

তথ্যসূত্র
---------

1. ↑  "Gourdaha Maa Kali Temple, situated in Gourdaha"।
2. ↑  "Gourdaha Maa Kali Temple"।
**আজরা জাফরি** ( ফার্সি: عذرا جعفری) ২০০৮ সালের ডিসেম্বর মাসে আফগানিস্তানের প্রথম মহিলা মেয়র হিসেবে নিযুক্ত হন। প্রেসিডেন্ট হামিদ কারজাই তাকে নিযুক্ত করেন। তাকে দায়াকুন্দী প্রদেশের নিলি শহরের মেয়র করা হয়। জাফরি একজন লেখক এবং এখন পর্যন্ত তিনি দুইটি বই প্রকাশ করেছেন। তিনি হাজারা জাতিগোষ্ঠীর অন্তর্গত।

ব্যক্তিগত জীবন
--------------

আজরা জাফরি ইরানে শরণার্থী হিসেবে বসবাস করার সময় সেখান থেকে উচ্চ মাধ্যমিক পাশ করেন। এরপর কাবুলের ধাত্রী বিদ্যালয়ে তার শিক্ষা অব্যাহত থাকে। ২০০১ সালের শেষের দিকে তালেবান সরকারের পতন ও পশ্চিমা সমর্থিত কারজাই প্রশাসন প্রতিষ্ঠার পর তিনি আফগানিস্থানে ফিরে আসেন। ২০০৫ সালে তিনি একটি কন্যা সন্তানের মা হন।

পেশা
----

১৯৯৮ সালে আফগান সামাজিক ও সাংস্কৃতিক বিষয়ক পত্রিকা *ফারহাং* এর প্রধান সম্পাদক ছিলেন আজরা জাফরি। এরপর তিনি ইরানে আফগান উদ্বাস্তুদের জন্য একটি প্রাথমিক বিদ্যালয় প্রতিষ্ঠা করেন। তখন তিনি শরনার্থীদের মধ্যে সংস্কৃতি বিষয়ে কাজ করতেন। ২০০১ সালে তিনি কাবুলের লয়া জিরগার সাথে যুক্ত হন। এরপর ডিসেম্বর, ২০০৮ সালে তিনি আফগানিস্তানে প্রথম ও একমাত্র মহিলা মেয়র হিসাবে নিযুক্ত হন। তাকে নিলি শহরের মেয়র হিসেবে নিযুক্ত করা হয়।

প্রকাশনা
--------

আজরা জাফরি একজন লেখক। তিনি দুটি বই লিখেছেন। তার প্রথম বই প্রকাশিত হয় ২০০৩ সালে। বইটি ছিলো আফগানিস্তানের রাজনীতি বিষয়ক। তার দ্বিতীয় বইয়ের নাম *আই অ্যাম আ ওয়ার্কিং উইম্যান* । বইটি শ্রম আইন এবং শ্রম বাজারে আফগান নারীর অধিকার নিয়ে লেখা। বইটি প্রকাশিত হয় ২০০৮ সালে।

পুরস্কার
--------

আজরা জাফরিকে তার জাতীয় কর্মকাণ্ড ও সামাজিক উন্নয়নের জন্য মিটো স্মৃতি পুরস্কার প্রদান করা হয়।

তথ্যসূত্র
---------

1. 1 2 3 4 5  Hanna Trudo। "Profiles in Politics: Azra Jafari of Afghanistan"। Diplomatic Courier। সংগ্রহের তারিখ ১ মে ২০১২।
2. ↑  "Azra Jafari wins Meeto Memorial Award for Young South Asians 2011"। Infochange News and Features Network। ২১ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১ মে ২০১২।
3. 1 2 3 4  "Azra Jafari Biography"। Eight Women Around the World। ২২ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১ মে ২০১২।

বহিঃসংযোগ
---------

* আফগানিস্তানে প্রথম মহিলা মেয়র জামায়েহ
* প্রথম মহিলা মেয়র নিযুক্ত হয়েছেন আফগানিস্তানে বিবিসি ফার্সি
* প্রথম মহিলা মেয়র সঙ্গে সাক্ষাৎকার
* বিশ্বের আট নারী  ওয়েব্যাক মেশিনে আর্কাইভকৃত ৬ মে ২০১৯ তারিখে
**রুদ্রপলাশ** (বৈজ্ঞানিক নাম: *Spathodea campanulata*) (ইংরেজি: **fountain tree**, **African tulip tree**, **pichkari** or **Nandi flame**) হচ্ছে বিগ্নোনিয়াসি পরিবারের একটি উদ্ভিদ। নাম রুদ্রপলাশ হলেও এটি আমাদের পরিচিত পলাশ ফুল নয়। অন্যাণ্য স্থানীয় নামের মধ্যে Fountaintree, Rugtoora ইত্যাদি উল্লেখযোগ্য। রুদ্রপলাশ নামটি দ্বিজেন শর্মার দেয়া।

রুদ্রপলাশ, খড়্গপুর টাউন সাউথসাইড, পশ্চিম মেদিনীপুর

বংশ বিস্তার
-----------

এর বীজ দেখতে অনেকটা স্বচ্ছ কাগজের মধ্যে আটকানো একটি হার্ট বা হৃদয় বলে মনে হয়। নৌকা আকৃতির সিডপডের খোলের ভেতর থাকে বীজগুলো। একটা সিডপডে ৫০০ র মতো বীজ হয়। বীজগুলো হালকা হবার কারণে অনেক দূর পর্যন্ত উড়ে যেতে পারে। সেখান থেকে নতুন গাছের জন্ম হয়। তবে কোনো কারণে এই গাছের বৃদ্ধি ব্যাহত হলে ‘সাকার রুট’ থেকে ফের নতুন গাছ জন্ম নেয়।

বাংলাদেশে রুদ্রপলাশ
-------------------

বাংলাদেশে রমনা পার্ক ও বলধা গার্ডেনে এই গাছ রয়েছে। এছাড়াও দেশের নানা প্রান্তে এদের কদাচিৎ দেখতে পাওয়া যায়।

চিত্রশালা
---------

* ভারতের হায়দ্রাবাদে রুদ্রপলাশ ফুলভারতের হায়দ্রাবাদে রুদ্রপলাশ ফুল
* রুদ্রপলাশ ফুলরুদ্রপলাশ ফুল
* ফুলফুল
* রুদ্রপলাশের ফলরুদ্রপলাশের ফল
* পশ্চিমবঙ্গে রুদ্রপলাশ গাছপশ্চিমবঙ্গে রুদ্রপলাশ গাছ
* রুদ্রপলাশ গাছের পাতারুদ্রপলাশ গাছের পাতা

তথ্যসূত্র
---------

1. ↑  "রূপসী রুদ্রপলাশ - *www.environmentmove.com এ প্রকাশিত (২১ মার্চ ২০১২)*"। ৩ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৭।
2. ↑  কবিগুরুর রুদ্রপলাশ - *দৈনিক প্রথম আলো (২১ মার্চ ২০১২)*[*স্থায়ীভাবে অকার্যকর সংযোগ*]

উইকিমিডিয়া কমন্সে **রুদ্রপলাশ** সংক্রান্ত মিডিয়া রয়েছে।
**বঙ্গলক্ষ্মীর ব্রতকথা**  আচার্য রামেন্দ্রসুন্দর ত্রিবেদী রচিত এক অভিনব দেশাত্মবোধক ব্রতকথা।

প্রেক্ষাপট
----------

ব্রিটিশ শাসনামলে অবিভক্ত বাংলাকে খন্ডিত করার পরিকল্পনায় ১৯০৫ খ্রিস্টাব্দে ভারতে বিশেষকরে বাংলায় রাজনৈতিক অস্থিরতা সৃষ্টি হয়। সেসময়ের বহু জাতীয়তাবাদী নেতৃবৃন্দ বিভিন্ন ভাবে প্রতিবাদে মুখর হন। 

দেশবাসীকে স্বদেশী চেতনায় উদ্বুদ্ধ করতে আচার্য রামেন্দ্রসুন্দর ত্রিবেদী লিখলেন এক স্বদেশী চিন্তামূলক প্রবন্ধ ‘বঙ্গলক্ষ্মীর ব্রতকথা’। যার দ্বারা তিনি বাংলার মহিলাদের স্বদেশী চেতনার সঙ্গে দেশবাসীর পরিচয় করিয়েছেন। 
প্রবন্ধটিতে বাংলার সাম্প্রদায়িক দাঙ্গা-হাঙ্গামা ও বাংলা সংস্কৃতিকে বিচ্ছিন্ন করার কথা স্থান পেয়েছে।

প্রতিবাদের ধরণ
--------------

বঙ্গভঙ্গ আন্দোলনের প্রতিবাদ স্বরূপ রামেন্দ্রসুন্দর ১৯০৫ খ্রিস্টাব্দের ১৬ অক্টোবর বঙ্গভঙ্গ কার্যকরী হলে রামেন্দ্রসুন্দর মুর্শিদাবাদে তাঁর বাড়ির সামনের বিষ্ণুমন্দিরে প্রায় পাঁচশত লোককে একত্রিত করেন এবং তার রচিত *বঙ্গলক্ষ্মীর ব্রতকথা* প্রবন্ধটি পাঠ করেন। রামেন্দ্রসুন্দরের প্রস্তাব অনুযায়ী সেদিন সারা বাংলায় ‘অরন্ধন’ পালিত হয় এবং বাংলার মেয়েরা ‘বঙ্গলক্ষ্মী ব্রত’ পালন করেন।

প্রবন্ধটি ১৯০৫ খ্রিস্টাব্দেই (১৩১২ বঙ্গাব্দের পৌষ মাসের বঙ্কিমচন্দ্র চট্টোপাধ্যায় প্রবর্তিত) বঙ্গদর্শন পত্রিকায় প্রকাশিত হয়। প্রবন্ধ টির একটি সংস্কৃত অনুবাদও এডুকেশন গেজেট-এ প্রকাশিত হয়।  ১৯০৬ খ্রিস্টাব্দে এটি পুস্তকাকারে প্রকাশিত হয়েছিল।

এই অনন্যসাধারণ সৃষ্টির মাধ্যমে স্বদেশের জন্য রামেন্দ্রসুন্দর এক অসামান্য ব্রত উদ্যাপন করেছেন! 'মুর্শিদাবাদ জেলা গেজেটিয়ার-২০০৩' মতে 'রামেন্দ্রসুন্দর ত্রিবেদীর বঙ্গলক্ষ্মীর ব্রতকথা পুস্তকখানি সমগ্র বাংলার জনসাধারণকে বিশেষ করে মহিলাদেরকে হিন্দু মুসলিম ঐক্য বজায় রাখার এবং স্বদেশী দ্রব্যের ব্যবহার ও বিদেশী দ্রব্য বর্জনের জন্য আহ্বান জানায়। জনসাধারণের মনে দেশাত্মবোধ জাগ্রত করতে এবং স্বদেশী আন্দোলনে তথা বিপ্লবী আন্দোলনে অংশগ্রহণ করতে মানুষকে প্রেরণা জোগায়। বাংলায় বঙ্গলক্ষ্মীর ব্রতকথার প্রভাব বৃদ্ধি পাওয়ায় ব্রিটিশ সরকার ও পুলিশ উদ্বিগ্ন হয়ে এই পুস্তখানি বাজেয়াপ্ত করার সিদ্ধান্ত নেয়। ১৯১০ সালে সরকার পুস্তকখানি বাজেয়াপ্ত করে। ইন্টেলিজেন্স (সি আই ডি বেঙ্গল) বা গোয়েন্দা

দপ্তরের কর্তৃপক্ষ এক রিপোর্টে লিখেছেন, 'বঙ্গলক্ষ্মীর ব্রতকথা' রিপন কলেজের প্রিন্সিপ্যাল বাবু রামেন্দ্রসুন্দর ত্রিবেদী পুলিশ কমিশনারের কাছে এই মর্মে লিখিত মুচলেকা দিয়েছেন যে এই পুস্তকের আর কোন প্রকাশ করবেন না এবং পুস্তকটির যে কপিগুলি তখনও বিক্রয় হয়নি সেগুলি প্রকাশকের নিকট থেকে নিয়ে পুলিশ কমিশনারের কাছে জমা দিবেন। পরবর্তী রিপোর্টে পুলিশ কমিশনার লিখেছেন, 'আমার পূর্ববর্তী রিপোর্ট অনুযায়ী বাবু রামেন্দ্রসুন্দর ত্রিবেদী পুলিশ কমিশনারের নিকট তাঁর পুস্তকের (বঙ্গলক্ষ্মীর ব্রতকথা) ১,৯৬১ খানি কপি জমা দিয়েছেন।' এইভাবে দেখা যাচ্ছে যে বঙ্গলক্ষ্মীর ব্রতকথা স্বদেশী আন্দোলনের সম্প্রসারণে, জাতীয়তা ও দেশাত্মবোধ প্রচার করতে তাৎপর্যপূর্ণ ভূমিকা পালন করেছে।

তথ্যসূত্র
---------

1. 1 2  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ১৩৬। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
**নেলসন দ্বীপ** বা আইল লেগোর ভারত মহাসাগরের চাগোস দ্বীপপুঞ্জের গ্রেট চাগোস তীরবর্তী একটি ছোট নির্জন দ্বীপ। একটি সংরক্ষিত প্রকৃতির রিজার্ভ হিসাবে, দ্বীপে নিয়ন্ত্রণ কঠোরভাবে সীমাবদ্ধ।

দ্বীপটি ব্রিটিশ ভারত মহাসাগরীয় অঞ্চল থেকে পরিচালিত হয়, যা যুক্তরাজ্যের একটি বিদেশী অঞ্চল, তবে সার্বভৌমত্ব মরিশাসের সাথে বিতর্কিত একটি দ্বীপ।

ভৌগোলিক
-------

দ্বীপটি গ্রেট চাগোস ব্যাংকের উত্তরতম এবং পূর্বতম দ্বীপ, যা বিশ্বের বৃহত্তম প্রবাল এটোল কাঠামো। নিকটতম প্রতিবেশী দ্বীপটি হল স্যালোমন দ্বীপপুঞ্জের উলে বোডাম, নেলসন দ্বীপ থেকে ২২ মাইল (৩৫ কিলোমিটার) উত্তর-উত্তর-পশ্চিমে। নেলসন দ্বীপ গ্রেট চাগোস ব্যাংকের উত্তর প্রান্তে একমাত্র উদীয়মান প্রাচীর কাঠামো দখল করে আছে। দ্বীপটি পূর্ব-পশ্চিম দিকে বিস্তৃত, যার দৈর্ঘ্য ১.৬ কিমি (১ মা) এবং ২৫০ মিটার (৮২০ ফুট) প্রশস্ত তার বিস্তৃত এলাকায়। পূর্বে একটি ছোট, নিচু আইলেট রয়েছে যার নাম Îlot Legour। তার ভূতত্ত্বের পরিপ্রেক্ষিতে, বিস্তারিত ফটোগ্রাফিক চিত্রগুলি প্রবাল চুনাপাথর কোরের প্রমাণ দেখায় যা বালুকাময় ভূভাগ দ্বারা আবৃত রয়েছে।

ইতিহাস
------

১৮২০ সালে মরিশাসের পোর্ট লুইসের একজন মিঃ লেগোর এই দ্বীপটির প্রথম রেকর্ডকৃত আবিষ্কার করেছিলেন, প্রাথমিকভাবে দ্বীপটিকে আইল লেগোর নামে অভিহিত করা হয়েছিল। দ্বীপটিতে বসতি স্থাপনের কোনও রেকর্ড নেই, এমনকি ১৭ তম এবং ২০ শতকের মধ্যেও যখন চাগোস দ্বীপপুঞ্জের অন্যান্য দ্বীপগুলিতে নারকেল চাষ করা হয়েছিল।

বন্যপ্রাণী
----------

বার্ডলাইফ ইন্টারন্যাশনাল দ্বারা নেলসন দ্বীপকে একটি গুরুত্বপূর্ণ পাখি বিচরণ এলাকা হিসাবে চিহ্নিত করা হয়েছে, এবং এটি কঠোর প্রকৃতি সংরক্ষণ হিসাবে আইনত সুরক্ষিত - এটি BIOT প্রশাসনের লিখিত অনুমতি ছাড়া দ্বীপে যাওয়া একটি অপরাধ।

২০১৮ সালে একটি অভিযান থেকে অনুমান করা হয় দ্বীপটিতে প্রায় ৩০০০ লাল-পায়ের বুবি, বাদামী বুবিদের একটি ঝাঁক, কীলকের লেজযুক্ত শিয়ারওয়াটারের একটি উল্লেখযোগ্য উপনিবেশ এবং সেইসাথে প্রায় ৬৫০০টি মতো নডির জোড়া বাসা বাঁধে। দ্বীপ ইঁদুর মুক্ত হওয়ায় পাখিরা উপকৃত হয়। এছাড়াও দ্বীপে মেডো আর্গাস প্রজাপতির জনসংখ্যা রয়েছে। এর দূরত্বের কারণে সামুদ্রিক কচ্ছপের বাসা বাঁধে।

তথ্যসূত্র
---------

1. ↑  "Terrestrial Protected Areas | British Indian Ocean Territory" (ইংরেজি ভাষায়)। সংগ্রহের তারিখ ২০১৯-১২-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Accounts and Papers of the House of Commons Volume 18* (ইংরেজি ভাষায়)। ১৮২৬–১৮২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Archived copy"। ২০১৪-০৩-০৩ তারিখে মূল থেকে আর্কাইভ করা। সংগ্রহের তারিখ ২০১৪-০৩-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "February 2012 Expedition - Day 8 - Birds galore | Chagos Conservation Trust"। *chagos-trust.org* (ইংরেজি ভাষায়)। সংগ্রহের তারিখ ২০১৯-১২-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Terrestrial Protected Areas | British Indian Ocean Territory" (ইংরেজি ভাষায়)। সংগ্রহের তারিখ ২০১৯-১২-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কিং ফয়সাল ফাউন্ডেশন** হল সৌদি আরব ভিত্তিক একটি বহুমুখী অলাভজনক প্রতিষ্ঠান, যা ১৯৭৬ সালে সৌদি আরবের বাদশাহ ফয়সাল বিন আবদুল আজিজের নামানুসারে তার পুত্র কর্তৃক প্রতিষ্ঠিত হয়। কিং ফয়সাল ফাউন্ডেশনের ট্রাস্টি বোর্ডের বতর্মান চেয়ারম্যান হলেন প্রিন্স মুহাম্মদ এবং ব্যবস্থাপনা পরিচালক হলেন খালিদ বিন ফয়সাল। এ ফাউন্ডেশন হল পৃথিবীর সর্ববৃহত ফাউন্ডেশন গুলোর একটি।

কিং ফয়সাল ফাউন্ডেশনের সমর্থনের স্তম্ভ
--------------------------------------

বাদশাহ ফয়সাল পুরস্কার
মূল নিবন্ধ: বাদশাহ ফয়সাল পুরস্কার
যারা বিজ্ঞানের জন্য তাদের জীবন উৎসর্গ করেছেন এবং তাদের সৃজনশীলতার ক্ষেত্রে ইতিবাচক প্রভাব ফেলেছে এমন অনন্য অর্জন করেছেন, তাদের পুরস্কৃত করার জন্য কিং ফয়সাল ফাউন্ডেশন একটি বার্ষিক পুরস্কার, বাদশাহ ফয়সাল আন্তর্জাতিক পুরস্কার দেয়। ফাউন্ডেশন নিম্নলিখিত ক্ষেত্রে তার পুরস্কার প্রদান করেঃ

* ইসলাম পরিসেবায় বাদশাহ ফয়সাল পুরস্কার
* ইসলাম অধ্যয়নে বাদশাহ ফয়সাল পুরস্কার
* আরবি ভাষা ও সাহিত্যে বাদশাহ ফয়সাল পুরস্কার
* চিকিৎসায় বাদশাহ ফয়সাল পুরস্কার
* বিজ্ঞানে বাদশাহ ফয়সাল পুরস্কার

পাঁচটি পুরষ্কারের প্রতিটিতে, যা বার্ষিক পুরস্কৃত হয়, একটি দেওয়ানি স্ক্রিপ্টে হাতে লেখা (নির্দোষ) শংসাপত্র রয়েছে, যাতে বিজয়ীর নাম এবং কাজের একটি সারসংক্ষেপ, যা তাকে পুরস্কার জেতার জন্য যোগ্য করেছে, একটি ২০০ ক্যারেট ওজনের স্বর্ণপদক - প্রত্যেক বিজয়ীর জন্য বিশেষভাবে তৈরি করা হয় এবং ৭৫০,০০০ সৌদি রিয়াল (২০০,০০০ ডলার) নগদ পুরস্কার দেওয়া হয়। এই পুরষ্কারগুলি সৌদি আরব রাজ্যের রিয়াদে এই উদ্দেশ্যে উত্সর্গীকৃত একটি অনুষ্ঠানের সময় প্রদান করা হয় এবং সৌদি বাদশাহ কর্তৃক পুরস্কৃত হয়। বাদশাহ ফয়সাল আন্তর্জাতিক পুরস্কারের প্রথম বিজয়ী ছিলেন আলেম আবু আল-আলা আল-মাওদুদি ১৯৭৯ সালে ইসলামের পরিসেবার ক্ষেত্রে। ১৯৮৭ সালে প্রচারক আহমেদ দিদাতকে ইসলামের জন্য তার বিশিষ্ট পরিসেবায় পুরস্কারটি দেওয়া হয়েছিল। এবং ২০০৯ সালে পুরষ্কারটি দেওয়া হয়েছিল রোনাল্ড লেভিকে, তিনিই প্রথম ইহুদি ছিলেন, যিনি এই পুরস্কারটি পেয়েছিলেন।

আল ফয়সাল বিশ্ববিদ্যালয়
------------------------

মূল নিবন্ধ: আল ফয়সাল বিশ্ববিদ্যালয়
আল ফয়সাল বিশ্ববিদ্যালয় হল কিং ফয়সাল ফাউন্ডেশন কর্তৃক প্রতিষ্ঠিত ও পরিচালিত একটি বেসরকারি বিশ্ববিদ্যালয়। বিশ্ববিদ্যালয়টি উচ্চতর শিক্ষা ও গবেষণার জন্য ২০০২ সালে প্রতিষ্ঠিত হয়। এ বিশ্ববিদ্যালয়ে বর্তমানে বিজ্ঞান, প্রকৌশল, চিকিৎসা, ব্যবসায় শিক্ষা বিষয়ে পড়াশুনার সুযোগ রয়েছে।

আরও দেখুন
---------

* ফয়সাল বিন আবদুল আজিজ
* সাইয়েদ আবুল আ'লা মওদুদী

তথ্যসূত্র
---------

1. ↑  "The current board of trustees of the King Faisal Foundation"। King Faisal Foundation। ২২ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১২।
2. ↑  "সংরক্ষণাগারভুক্ত অনুলিপি"। ৯ মার্চ ২০১১ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৮।
**মঞ্জুশ্রী দাশ** (১৫ ফেব্রুয়ারি ১৯৩১ - ১৯ মার্চ ১৯৯৫) ছিলেন একজন বাঙালি কবি ও লেখক এবং রূপসী বাংলার কবি জীবনানন্দ দাশের একমাত্র মেয়ে।

জন্ম ও পরিবার
-------------

মঞ্জুশ্রী দাশের জন্ম হয় এক ব্রাহ্ম পরিবারে। ১৯৩১ সালের ১৫ ফেব্রুয়ারি বর্তমান বাংলাদেশের বরিশাল শহরের বগুড়া রোডের (বর্তমানে জীবনানন্দ দাশ সড়ক) সর্বানন্দ ভবনে তার জন্ম হয়। বিখ্যাত বাঙালি কবি জীবনান্দ দাশ তার পিতা ও লাবণ্য দাশ তার মাতা। কবি কুসুমকুমারী দাশ তার পিতামহী এবং সত্যানন্দ দাশ তার পিতামহ। সমরানন্দ দাশ তার ভাই। মঞ্জুশ্রী দাশ জীবনানন্দ-লাবণ্য দম্পতির প্রথম সন্তান।

প্রাথমিক জীবন
-------------

তিনি শৈশব থেকেই কবিতা লেখা শুরু করেন। মাত্র ১০ বছর বয়সে তার লেখা "পাখী" কবিতাটি, শ্রীমঞ্জু দাশ নামে, প্রকাশিত হয় "মাতৃভূমি" পত্রিকার আষাঢ় ১৩৫০ (জুলাই ১৯৪৩) সংখ্যায়।মঞ্জুশ্রী দাশের পিতা জীবনানন্দ দাশ ১৯৪৭-এ দেশভাগের কিছু আগে সপরিবারে অধুনা বাংলাদেশ অর্থাৎ তৎকালীন পূর্ব বাংলা ত্যাগ করেন এবং কলকাতায় স্থায়ীভাবে বসবাস শুরু করেন।

শিক্ষা ও কর্মজীবন
-----------------

মঞ্জুশ্রী জার্মান ভাষা শিখেছেন কিছুকাল। কলকাতা বিশ্ববিদ্যালয়ে বাংলার ছাত্রী ছিলেন। বাবার উপর পিএইচডি শুরু করে শেষ করেননি।তার নানা সময়ের সরাসরি শিক্ষক, সহপাঠীদের বরাতে জানা যায়, তিনি ছিলেন অস্থিরচিত্ত, এলোমেলো, সিদ্ধান্তহীনতায় ভুগতেন। মঞ্জুশ্রীর কর্মজীবন ছিল তাঁর বাবার মতোই অস্থির, অনিশ্চিত। কোথাও যেন নিজেকে মানিয়ে নিতে পারছিলেন না। তিনিও শিক্ষকতা করেছেন। বাবার মতোই চাকরি খুইয়েছেন। প্রেমিক মধুসূদন সান্যালের সঙ্গে বিয়ে বহির্ভূত দার্জিলিং যাত্রার কারণে সাউথ পয়েন্ট স্কুল থেকে চাকরি হারিয়েছিলেন।রেডিওতে কাজ করেছেন। জার্মানিতেও চাকরি করেছেন কিছুদিন। কিন্তু কোথাও স্থির হতে পারেননি। জীবনানন্দ দাশের ভাইয়ের ছেলে অমিতানন্দ দাশ জানাচ্ছেন, পশ্চিমবঙ্গ সরকারকে অনুরোধ করে মঞ্জুশ্রীকে আরেকটি চাকরি পাইয়ে দেওয়া হয় লেবার ডিপার্টমেন্টে। শেষ জীবনে মঞ্জুশ্রী পশ্চিমবঙ্গ বাংলা আকাদেমিতেও চাকরি করেন। সেই চাকরিটা পাওয়ার ক্ষেত্রে কলকাতায় কয়েকজন জীবনানন্দ অনুরাগীর ভূমিকা ছিল।

1. ↑  "মেয়ের সঙ্গে কেমন ছিল জীবনানন্দের সম্পর্ক"। *প্রথম আলো*। ১৭ ফেব্রুয়ারি ২০২৪। সংগ্রহের তারিখ ৫ এপ্রিল ২০২৪।
গ্লানুস্ক পার্ক
**স্যার জোসেফ বেইলি, ১ম ব্যারোনেট** (২১ জানুয়ারী ১৭৮৩ - ২০ নভেম্বর ১৮৫৮), ছিলেন একজন ইংরেজ আয়রনমাস্টার এবং কনজারভেটিভ পার্টির সংসদ সদস্য (এমপি)।

রাজনৈতিক পেশা
-------------

তিনি সাউথ ওয়েলসের লোহা শিল্পের সাথে জড়িত ছিলেন এবং ১৮২৬ সাল পর্যন্ত মনমাউথশায়ারের উচ্চ শেরিফ হিসেবে দায়িত্ব পালন করেন। তিনি ১৮৩৫ থেকে ১৮৪৭ সাল পর্যন্ত হাউস অফ কমন্সে ওরচেস্টার এবং ১৮৪৭ থেকে ১৮৫৮ সাল পর্যন্ত ব্রেকনশায়ারের প্রতিনিধিত্ব করেছিলেন। ১৮৫২ সালে তিনি ব্রেকন কাউন্টির গ্লানুস্ক পার্ক এস্টেটের একটি ব্যারোনেট তৈরি করেছিলেন।

তথ্যসূত্র
---------

* কিড, চার্লস, উইলিয়ামসন, ডেভিড (সম্পাদক)। *ডেব্রেটের পিরেজ এবং ব্যারোনেটেজ* (১৯৯০ সংস্করণ)। নিউ ইয়র্ক: সেন্ট মার্টিন প্রেস, ১৯০০।
* ওয়াটকিন উইলিয়াম প্রাইস, এমএ, (১৮৭৩-১৯৬৭), অ্যাবারডেয়ার, *বেইলি, স্যার জোসেফ (১৭৮৩ - ১৮৫৮), ব্যারোনেট, আয়রন-মাস্টার, জমির মালিক, এবং ওয়েলশ জীবনীর এমপি* অভিধান, ওয়েলসের ন্যাশনাল লাইব্রেরি, ২০০৯ অনারেবল সোসাইটি ওয়েলশ জীবনী অনলাইন

বহিঃসংযোগ
---------

* হ্যান্সকার্ড ১৮০৩-২০০৫: Sir Joseph Bailey দ্বারা সংসদে অবদান (ইংরেজি)
**রিচার্ড ওয়েল্যান্ড** (২৫ মার্চ ১৭৮০ - ১৪ অক্টোবর ১৮৬৪)  একজন ব্রিটিশ হুইগ  রাজনীতিবিদ ছিলেন।

তিনি অক্সফোর্ডশায়ারের ইসলিপের কাছে উড্রাইজিং হল, নরফোক এবং উডিটনের জন ওয়েল্যান্ডের পুত্র জন্মগ্রহণ করেন এবং সেন্ট জনস কলেজ, কেমব্রিজে শিক্ষা লাভ করেন। তার ভাই জন ওয়েল্যান্ড হিন্ডনের এমপি হন।

তিনি ১৮০৫ সালে একজন অশ্বারোহী হিসাবে সেনাবাহিনীতে যোগদান করেন এবং উপদ্বীপের যুদ্ধ এবং ওয়াটারলুতে যুদ্ধ করেন। তিনি ১৮০৫ সালে একজন চিহ্ন, ১৮০৬ সালে একজন লেফটেন্যান্ট, ১৮১১ সালে একজন ক্যাপ্টেন এবং ১৮১৯ সালে একজন মেজর ছিলেন। তিনি ১৮২০ সালে সেনাবাহিনী ত্যাগ করেন 

১৮২৫ সালে তার পিতার মৃত্যুতে তিনি উডিটন উত্তরাধিকার সূত্রে পেয়েছিলেন এবং ১৮৩০ সালের জন্য অক্সফোর্ডশায়ারের শেরিফ নিযুক্ত হন  ১৮৫৪ সালে তার ভাইয়ের মৃত্যুতে তিনি উড্রাইজিং এস্টেটের উত্তরাধিকারী হন।

তিনি ১৮৩১ সালের সাধারণ নির্বাচনে অক্সফোর্ডশায়ার  এবং ওয়েইমাউথ এবং মেলকম্ব রেজিসের জন্য সংসদ সদস্য (এমপি) হিসাবে নির্বাচিত হন।   তিনি অক্সফোর্ডশায়ারের জন্য বসতে পছন্দ করেন এবং ১৮৩৭ সালের সাধারণ নির্বাচনে দাঁড়ানো পর্যন্ত আসনটি ধরে রাখেন।  

তিনি ১৮৫৪ সালে উড্রাইজিং-এ মারা যান। তিনি শার্লটকে বিয়ে করেছিলেন, ক্লুনি, অ্যাবারডিনের চার্লস গর্ডনের সচ্ছল কন্যা এবং ওয়েস্টারহল, ডামফ্রিজের স্যার জন লোথার জনস্টোন, বিটি-এর বিধবা। তাদের দুই ছেলে ও এক মেয়ে ছিল। তার স্থলাভিষিক্ত হন তার জ্যেষ্ঠ পুত্র জন (১৮২১-১৯০২)।

তথ্যসূত্র
---------

.roman}




1. 1 2 3 4 5 6  "WEYLAND, Richard (1780-1864), of Woodeaton Hall, nr. Islip, Oxon."। History of Parliament Online। সংগ্রহের তারিখ ২০১২-০৪-১০।
2. 1 2  Stooks Smith, Henry. (১৯৭৩)। *The Parliaments of England* (2nd সংস্করণ)। Parliamentary Research Services। পৃষ্ঠা 258–259। আইএসবিএন 0-900178-13-2।
3. ↑  Stooks Smith, page 97
4. ↑  Craig, F. W. S. (১৯৮৯)। *British parliamentary election results 1832–1885* (2nd সংস্করণ)। Parliamentary Research Services। আইএসবিএন 0-900178-26-4।
**আফসানা বেগম** হলেন একজন বাংলাদেশি বংশোদ্ভূত ব্রিটিশ রাজনীতিবিদ। তিনি পপলার এবং লাইমহাউস সংসদীয় আসনের বর্তমান সাংসদ।

জীবনী
-----

আফসানা বেগমের পূর্বপুরুষেরা থাকতেন অধুনা বাংলাদেশের সুনামগঞ্জ জেলার জগন্নাথপুরে। তার বাবা তার বাবা মনির উদ্দিন টাওয়ার হ্যামলেটসের সিভিক মেয়র ছিলেন। তিনি ছিলেন জগন্নাথপুর পৌরসভার লুদুরপুর এলাকার বাসিন্দা। তবে আফসাবা বেগমের জন্ম ও বেড়ে ওঠা লন্ডনের টাওয়ার হ্যামলেটসে। তিনি লেবার পার্টির লন্ডন রিজিয়ন শাখার সদস্য। দলটির টাওয়ার হ্যামলেটস শাখার সহসভাপতিরও দায়িত্ব পালন করছেন তিনি। তিনি টাওয়ার হ্যামলেটস কাউন্সিলের আবাসন বিভাগে কর্মরত আছেন।

পপলার এবং লাইমহাউস সংসদীয় আসনের সাংসদ জিম ফিটজপেট্রিক ২০১৯ সালের শুরুর দিকে রাজনীতি থেকে অবসরে যাওয়ার সিদ্ধান্ত গ্রহণ করেন। ২০১৯ সালের ব্রিটিশ সংসদ নির্বাচনে এই আসনে লেবার পার্টির মনোনয়ন পান আফসানা বেগম। নির্বাচনে তিনি ৩৮,৬৬০ ভোট পেয়ে নির্বাচিত হন। তার নিকটতম প্রতিদ্বন্দ্বী কনজারভেটিভ পার্টির শন ওক পান ৯,৭৫৬ ভোট।

তথ্যসূত্র
---------

1. 1 2 3  "প্রথমবারের মতো এমপি হলেন বাংলাদেশি কন্যা আফসানা"। *যুগান্তর*। ১৩ ডিসেম্বর ২০১৯। সংগ্রহের তারিখ ১৩ ডিসেম্বর ২০১৯।
2. ↑  "ব্রিটেনে চতুর্থ বাংলাদেশি এমপি হওয়ার পথে আফসানা বেগম"। *সময় টিভি*। ১৩ ডিসেম্বর ২০১৯। ১৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৯।
3. 1 2  "বাবার পথ ধরে রাজনীতিতে জগন্নাথপুরের আফসানা"। *প্রথম আলো*। ১৩ ডিসেম্বর ২০১৯। সংগ্রহের তারিখ ১৩ ডিসেম্বর ২০১৯। [*স্থায়ীভাবে অকার্যকর সংযোগ*]
4. ↑  "দল হারলেও জিতলেন বাংলাদেশি ৪ নারী"। *আমাদের সময়*। ১৩ ডিসেম্বর ২০১৯। সংগ্রহের তারিখ ১৩ ডিসেম্বর ২০১৯।
5. ↑  "ব্রিটিশ এমপি হলেন বাংলাদেশি বংশোদ্ভূত ৪ নারী"। *কালের কণ্ঠ*। ১৩ ডিসেম্বর ২০১৯। সংগ্রহের তারিখ ১৩ ডিসেম্বর ২০১৯।
**ফরিদপুর ইঞ্জিনিয়ারিং কলেজ** বাংলাদেশের ফরিদপুর শহরে অবস্থিত একটি স্নাতক পর্যায়ের সরকারি প্রকৌশল কলেজ। ২০১০ সালে এই কলেজটি প্রতিষ্ঠিত হয়। এ শিক্ষাপ্রতিষ্ঠানটি ঢাকা বিশ্ববিদ্যালয় এর প্রকৌশল ও প্রযুক্তি অনুষদের অধিভুক্ত ও এটি চার বছর মেয়াদী বিএসসি ইন ইঞ্জিনিয়ারিং ডিগ্রি প্রদান করে থাকে।

ইতিহাস
------

২০০৫ সালে বাংলাদেশ সরকারের নিজস্ব অর্থায়নে এবং শিক্ষা প্রকৌশল অধিদপ্তরের বাস্তবায়নে ৫৩ কোটি টাকা ব্যায়ে ফরিদপুর শহরতলীর বায়তুল আমান এলাকায়.৭.৫ একর জমির উপর ফরিদপুর ইঞ্জিনিয়ারিং কলেজের নির্মাণ কাজ শুরু হয় ও ২০১০ সালের দিকে কাজ শেষ হয়। ঐ বছরই শিক্ষাকার্যক্রম শুরু করার থাকলেও বিদ্যুৎ ও পানি সংযোগের জটিলতার কারণে পরবর্তী তিন বছরে কর্তৃপক্ষ প্রকৌশল কলেজটি চালু করতে পারেনি। অবশেষে ২০১৩-২০১৪ শিক্ষাবর্ষে সালে কলেজে ভর্তি কার্যক্রম শুরু হয়। ফরিদপুর ইঞ্জিনিয়ারিং কলেজে তড়িৎ প্রকৌশল, পুরকৌশল ও কম্পিউটার প্রকৌশল (কম্পিউটার বিজ্ঞান ও প্রকৌশল) এই ৩টি প্রযুক্তি বিভাগে পড়ানোর কথা থাকলেও, প্রাথমিক ভাবে তড়িৎ প্রকৌশল ও পুরকৌশল বিভাগের কার্যক্রম শুরু হয় ও এবং প্রথম বছর ৬০ জন করে দুই বিভাগে ১২০ জন ভর্তি করা হয়। পর্যায়ক্রমে ২০১৪-১৫ সেশনে ১২০ জন ভর্তি করা হয়। ২০১৫-১৬ও ২০৬-১৭ সেশনে ১২০ ভর্তি করানো হয়।

ক্যাম্পাস
---------

প্যানোরমা দৃশ্যে ফরিদপুর ইঞ্জিনিয়ারিং কলেজ
ফরিদপুর ইঞ্জিনিয়ারিং কলেজ ফরিদপুর শহর থেকে ১.২০ কি.মি দূরে অবস্থিত। ৫ একরের উপর নির্মিত এই কলেজ ক্যাম্পাসে ১০টি প্রাতিষ্ঠানিক ভবন হয়েছে। কলেজ ক্যাম্পাসে ছাত্রদের জন্য ছাত্রাবাস ও ছাত্রীদের জন্য ছাত্রী নিবাস রয়েছে। এছাড়াও ক্যাম্পাসে ব্যাংক, ডাকঘর, ক্যাফেটারিয়া, গ্রন্থাগার, মসজিদ, বিজ্ঞান গবেষণা ল্যাব সহ বিভিন্ন কা্লচা্রাল ক্লাব। এছাড়াও ৪টি কম্পিউটার ল্যাব সহ সিভিল, ইইই ও সিএসই বিভাগের জন্য আলাদা (প্রতিটি) ৫ তলা ভবন সংবলিত আধুনিক ল্যাব প্রভৃতি সুযোগ সুবিধা রয়েছে। প্রতিটি বিল্লিং এ্রর ৪র্থ ফ্লোরে ক্লাসরুম ও দ্বিতীয় তলায় অফিস। বাকী ৩টি ফ্লোর ল্যাব ও গবেষনাগার।

ভর্তি প্রক্রিয়া ও শিক্ষা কার্যক্রম
-----------------------------------

এসএসসি এবং এইচএসসি পরীক্ষায় বিজ্ঞান বিভাগ থেকে উত্তীর্ণ শিক্ষার্থীরা মোট জিপিএর ভিত্তিতে এ কলেজে পড়ার জন্য আবেদন করতে পারে ও ভর্তি পরীক্ষায় উত্তীর্ণ শিক্ষার্থীরা এখানে পড়ার সুযোগ পেয়ে থাকে। একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়। এই প্রকৌশল কলেজটি ঢাকা বিশ্ববিদ্যালয় অধিভুক্ত। এখানে ৪ বছর মেয়াদী বিএসসি-ইন-ইঞ্জিনিয়ারিং এর শিক্ষা কার্যক্রম পরিচালনা করে থাকে।

বিভাগ
-----

* তড়িৎ ও ইলেক্ট্রনিক প্রকৌশল বিভাগ (ইইই)
* পুরকৌশল (সিভিল) বিভাগ (সিই)
* কম্পিউটার বিজ্ঞান ও প্রকৌশল (সিএসই)

তথ্যসূত্র
---------

1. ↑  "ফরিদপুর ইঞ্জিনিয়ারিং কলেজের ভর্তি পরীক্ষা অনুষ্ঠিত"। ১৩ মার্চ ২০১৫। ১৮ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১৫।
2. ↑  "উদ্বোধনের অপেক্ষায় ফরিদপুর ইঞ্জিনিয়ারিং কলেজ"। দৈনিক যুগান্তর। ২৮ সেপ্টেম্বর ২০১৩। সংগ্রহের তারিখ ৩১ জুলাই ২০১৫।
3. ↑  "ইঞ্জিনিয়ারিং কলেজে জিপিএ'র ভিত্তিতে শিক্ষার্থী ভর্তির নির্দেশ"। বাংলানিউজ২৪.কম। ১৮ ফেব্রুয়ারি ২০১৫। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১৫।

বহিঃসংযোগ
---------

* ফরিদপুর ইঞ্জিনিয়ারিং কলেজ - অফিসিয়াল ওয়েবসাইট
* ফরিদপুর ইঞ্জিনিয়ারিং কলেজ ফেইসবুক পেইজ

| * দে
* স
বাংলাদেশের প্রকৌশল কলেজ |
| --- |
| 
* সিলেট ইঞ্জিনিয়ারিং কলেজ
* ময়মনসিংহ ইঞ্জিনিয়ারিং কলেজ
* ফরিদপুর ইঞ্জিনিয়ারিং কলেজ
* বরিশাল ইঞ্জিনিয়ারিং কলেজ
* রংপুর ইঞ্জিনিয়ারিং কলেজ

 |
**স্বরধ্বনি** হচ্ছে এমন কিছু ধ্বনি অন্য কোনো ধ্বনির সাহায্য ছাড়াই নিজে নিজে উচ্চারিত হতে পারে। আন্তর্জা‌তিকভা‌বে এধরনের বর্ণের মৌ‌লিক সংখ্যা ৭টি - ই, এ, এ্যা, আ, অ, ও এবং উ ৷ বাংলা বর্ণমালায় স্বরধ্বনির প্রচ‌লিত সংখ্যা ১১টি ।অনুনাসিক স্বরধ্বনি সাতটি।যথা:-ইঁ,এঁ,এ্যাঁ,আঁ,অঁ,ওঁ এবং উঁ।

পরিচয়
------

যেসব ধ্বনি উচ্চারিত হওয়ার সময় মুখের কোথাও বাধাপ্রাপ্ত হয় না তাদের বলা হয় স্বরধ্বনি। স্বরধ্বনিগুলি উচ্চারিত হতে অন্য বর্ণের সাহায্যের প্রয়োজন হয় না বরং অন্য বর্ণকে উচ্চারিত হতে সাহায্য করে।

বাংলা ভাষার স্বরধ্বনি
---------------------

বাংলা স্বরধ্বনিসমূহ
বিশ্বের বিভিন্ন ভাষায় বিভিন্ন সংখ্যক স্বরধ্বনি রয়েছে। বাংলা ভাষায় স্বরবর্ন রয়েছে মোট ১১টি; এগুলো হলোঃ

| স্বরধ্বনি | উচ্চারণ |
| --- | --- |
| *অ* | স্বরে অ |
| *আ* | স্বরে আ |
| *ই* | হ্রস্ব ই |
| *ঈ* | দীর্ঘ ঈ |
| *উ* | হ্রস্ব উ |
| *ঊ* | দীর্ঘ উ |
| *ঋ* | রি |
| *এ* | এ |
| *ঐ* | ওই |
| *ও* | ও |
| *ঔ* | ওউ |
|

### যৌগিক স্বরধ্বনি

বাংলা বর্ণমালায় দেখা যায় কিছু যৌগিক ধ্বনি রয়েছে। ভাষাবিজ্ঞানীরা বলেন যে, মৌলিক স্বরধ্বনি ৭টি; আর যৌগিক স্বরবর্ণ ২টি। যৌগিক স্বরবর্ণগুলো হলোঃ

| যৌগিক স্বরবর্ণ | বিশ্লেষণ |
| --- | --- |
| *ঐ* | ও+ই |
| *ঔ* | ও+উ |
|

এ ২টি যৌগিক স্বরবর্ণ|

অার ২৩ টি যৌগিক স্বরধ্বনি অাছে। যাদের লিখিত রূপ নেই। তাই এরা বর্ণ নয় | যেমন- ইঅা (দিয়া), এই (এই), এঅা (খেয়া) ইত্যাদি |
সুতরাং মোট যৌগিক স্বরধ্বনির সংখ্যা ২৫টি (২+২৩)টি।
এগুলো হলো:
ঐ
ঔ
অ + ও = অও - লও

অ + এ = অয় - নয়

আ + ই = আই - গাই

আ + এ = আয় - খায়

আ + উ = আউ - হাউ

ই + ই = ইই - দিই

ই + উ = ইউ - মিউ

ই + ও = ইও - নিও

উ + ই = উই - ছুঁই

উ + ও = উও - কুয়ো

এ + ই = এই - সেই

এ + উ = এউ - কেউ

ও + ই = ওই - মই

ও + ও = ওও - ধোও

এ্যা + এ = এ্যায় - দ্যায়

এ্যা + ও = এ্যা - ম্যাও।

বাংলায় এই দ্বিস্বর ধ্বনিগুলি ছাড়াও ত্রিস্বর, চতুঃস্বর এবং পঞ্চস্বর‌ যৌগিক স্বর উচ্চারিত হয়। যেমন : আইআ(আইয়া- যাইয়া), আইআই (খাইয়াই), আওআইআ (খাওয়াইয়া) ইত্যাদি।

আরও দেখুন
---------

* ব্যঞ্জনবর্ণ
* ভাষাবিজ্ঞান
* বাংলা ভাষা
* ব্যঞ্জনধ্বনি

তথ্যসূত্র
---------

1. ↑  বর্ণ। স্নাতক বাংলা ব্যাকরণ ও নির্মিতি। ২০১০ সংস্করণ।
**কুষ্টিয়া চিনি কল লিমিটেড** বাংলাদেশের কুষ্টিয়া জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল। লোকসানের কারণে ২০২০-২০২১ অর্থ বছরে চিনি কলটি বন্ধ ঘোষণা করা হয়।

অবস্থান
-------

বাংলাদেশের দক্ষিণ-পশ্চিমাঞ্চলের খুলনা বিভাগের কুষ্টিয়া জেলার জগতি নামক স্থানে এই শিল্প কমপ্লেক্সটি অবস্থিত; যা মূল কুষ্টিয়া শহর হতে ৮ কি: মি: দূরে।

ইতিহাস
------

১৯৬১ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৫ সালে সমাপ্ত হয় এবং ১৯৬৫-৬৬ সাল থেকে এটি চিনি উৎপাদন শুরু করে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।

অবকাঠামো
--------

এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত। এখানে চিনি মজুদ করে রাখার জন্য প্রতিটি ৬৫০০ মেট্রিক টন ধারণ ক্ষমতার দুটি গুদাম ঘর রয়েছে।

উৎপাদন ক্ষমতা
-------------

এই মিলের দৈনিক আখ মাড়াই করার ক্ষমতা ১৫২৪ মেট্রিক টন এবং উৎপাদনের ক্ষমতা ১৫০০০ মেট্রিক টন।

উৎপাদিত পণ্য
------------

* চিনি
* চিটাগুড়,
* ব্যাগাস
* প্রেসমাড।

আরও দেখুন
---------

* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলগুলোর তালিকা

তথ্যসূত্র
---------

1. 1 2  "কুষ্টিয়া সুগার মিলস্ লি"। ৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৫।
2. 1 2  কুষ্টিয়া চিনি কল লিমিটেড।
3. ↑  বিএসএফআইসি-এর গঠন ইতিহাস।
4. ↑  "পড়ে রয়েছে ২৮ কোটি টাকা মূল্যমানের চিনি"। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৫-০৭-১৫।
5. ↑  নানা সংকটে কুষ্টিয়া চিনিকল।[*স্থায়ীভাবে অকার্যকর সংযোগ*]

বহি:সংযোগ
---------

* কুষ্টিয়া চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।
* বাংলাদেশের চিনি কলগুলোর নাম ও যোগাযোগের ঠিকানা।
**রাঙ্গু সৌরিয়া** একজন ভারতীয় সমাজকর্মী এবং নারী ও শিশুদের জন্য সমাজকর্মী। তিনি কাঞ্চনজঙ্ঘা উদ্ধার কেন্দ্রের প্রতিষ্ঠাতা, উনি শিলিগুড়িভিত্তিক একটি অলাভজনক সংস্থা, যেটি দার্জিলিং, উত্তর পূর্ব ভারত এবং নেপালে যৌন পাচারের শিকারদের সাহায্য করার জন্য নিবেদিত। তিনি ২০১১ সালে গডফ্রে ফিলিপস জাতীয় সাহসিকতা পুরস্কারে ভূষিত হন।

কাজ
---

২০০৪ সালে, সৌরিয়া কাঠমান্ডুতে গিয়েছিলেন অনুরাধা কৈরালা এবং তার দল মাইতি নেপালের কাছ থেকে নির্দেশনা নিতে। তাদের কাছ থেকে আলাপচারিতা ও শেখার পর, তিনি দার্জিলিংয়ে ফিরে আসেন এবং কাঞ্চনজঙ্ঘা উদ্ধার কেন্দ্র চালু করেন।  তারপর থেকে তিনি এবং এনজিওর অন্যরা পাটনা, দিল্লি, মুম্বাই এবং কলকাতার মতো শহর থেকে ১১০০টিরও বেশি মেয়েকে উদ্ধার করেছেন।

স্বীকৃতি
--------

সৌরিয়া ২০১১ সালে গডফ্রে ফিলিপস জাতীয় সাহসিকতা পুরস্কার পেয়েছিলেন এবং ২০০৯ সালে ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রির নারী অর্জনকারী পুরস্কারের সাথে স্বীকৃত হয়েছিল। এছাড়াও, তিনি তার পরিষেবার জন্য ২০টিরও বেশি আঞ্চলিক সংস্থা দ্বারা সম্মানিত হয়েছেন। 

জানুয়ারী ২০১৬-এ, তিনি নারী ও শিশু উন্নয়ন মন্ত্রকের (ভারত) ১০০ নারী উদ্যোগের অংশ হিসেবে তালিকাভুক্ত হন যার লক্ষ্য ১০০ জন নারীকে স্বীকৃতি দেওয়া এবং তাদের স্বীকৃতি দেওয়া যারা সারা দেশে তাদের সম্প্রদায়ের মধ্যে ভালো ভূমিকা রাখছে।

আরো দেখুন
---------

* সমাজ কর্মী
* অনুরাধা কৈরালা

তথ্যসূত্র
---------

1. ↑  "An interview with founder member of 'Kanchanjunga Uddhar Kendra' – Ms. Rangu Souria"। *DarjeelingTimes.com*। ২৩ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৬।
2. ↑  "Rescuing poor girls from traffickers' traps"। *The Indian Express*। সংগ্রহের তারিখ ২৪ জানুয়ারি ২০১৬।
3. 1 2  "Rangu Souriya - Saviour for Trafficked Girls"। *The New Indian Express*। ৩১ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৬।
4. ↑  "'#100Women Initiative' launched by the Union Ministry of Women and Child Development in collaboration with Facebook to recognize 100 women achievers across India"। *Press Information Bureau, Government of India*। সংগ্রহের তারিখ ২৫ জানুয়ারি ২০১৬।
5. ↑  "National Honour for GORKHA ICON – Rangu Souriya"। *DarjeelingTimes.com*। ২৫ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৬।
**আবু সাঈদ আল মাহমুদ স্বপন** (২১ সেপ্টেম্বর ১৯৬৯) বাংলাদেশী রাজনীতিবিদ এবং জয়পুরহাট-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছেন।  সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।

জন্ম ও শিক্ষাজীবন
-----------------

আবু সাঈদ আল মাহমুদ স্বপনের পৈতৃক বাড়ি জয়পুরহাট জেলার পাঁচবিবি উপজেলার টিঅ্যান্ডটি পাড়া এলাকায়। তিনি জাহাঙ্গীরনগর বিশ্ববিদ্যালয় থেকে স্নাতকোত্তর ডিগ্রি অর্জন করেছেন।

কর্মজীবন
--------

পেশায় ব্যবসায়ী আবু সাঈদ আল মাহমুদ স্বপন রাজনীতির সঙ্গে সক্রিয় ভাবে যুক্ত আছেন। তিনি দ্বিতীয় বার সংসদ সদস্য নির্বাচিত হয়েছেন।

রাজনৈতিক জীবন
-------------

ছাত্রজীবনে তিনি জাহাঙ্গীরনগর বিশ্ববিদ্যালয় ছাত্রলীগের সাধারণ সম্পাদক এবং কেন্দ্রীয় ছাত্রলীগের দপ্তর সম্পাদক ও জ্যেষ্ঠ সহ-সভাপতির দায়িত্ব পালন করেন। বর্তমানে বাংলাদেশ আওয়ামী লীগের সাংগঠনিক সম্পাদকের (চট্টগ্রাম বিভাগ) দায়িত্ব পালন করছেন। এর আগেও সফলতার সাথে তিনবার সাংগঠনিক সম্পাদকের দায়িত্ব পালন করেছেন। মহান জাতীয় সংসদের হুইপ হিসেবে দায়িত্ব পালন করছেন।

তথ্যসূত্র
---------

1. ↑  আবু সাঈদ আল মাহমুদ স্বপন, জয়পুরহাট-২। "Constituency 35\_10th\_Bn"। ২০১৯-০১-০১ তারিখে মূল থেকে আর্কাইভ করা। সংগ্রহের তারিখ ২০১৮-০১-২৩।
2. ↑  "শপথ নিলেন নবনির্বাচিত সংসদ সদস্যরা"। *www.prothomalo.com*। সংগ্রহের তারিখ ৩ জানুয়ারি ২০১৯।

বহিঃসংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**কভেন্ট্রি সিটি ফুটবল ক্লাব** (ইংরেজি: Coventry City F.C.; সাধারণত **কভেন্ট্রি সিটি এফসি** এবং সংক্ষেপে **কভেন্ট্রি সিটি** নামে পরিচিত) হচ্ছে কভেন্ট্রি ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে প্রতিযোগিতা করে। এই ক্লাবটি ১৮৮৩ সালের ১৩ই আগস্ট তারিখে *সিঙ্গার্স ফুটবল ক্লাব* নামে প্রতিষ্ঠিত হয়েছে। ৩২,৬০৯ ধারণক্ষমতাবিশিষ্ট কভেন্ট্রি বিল্ডিং সোসাইটি এরিনায় *দ্য স্কাই ব্লুজ* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় মার্ক রবিন্স এবং সভাপতির দায়িত্ব পালন করছেন ডগ কিং। বর্তমানে স্কটল্যান্ডীয় মধ্যমাঠের খেলোয়াড় লিয়াম মার্ক কেলি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কভেন্ট্রি সিটি এপর্যন্ত ৭টি শিরোপা জয়লাভ করেছে; যার মধ্যে একটি ইএফএল চ্যাম্পিয়নশিপ এবং একটি এফএ কাপ শিরোপা রয়েছে। স্টিভ ওগ্রিজোভিচ, মাইকেল ডয়েল, রিচার্ড শ, গেরি ম্যাকশেফ্রি এবং ডিয়ন ডাবলিনের মতো খেলোয়াড়গণ কভেন্ট্রি সিটির জার্সি গায়ে মাঠ কাঁপিয়েছেন।

ইতিহাস
------

ক্লাব প্রতিষ্ঠার প্রায় ৮৪ বছর পর, ১৯৬৭–৬৮ মৌসুমে কভেন্ট্রি সিটি প্রথমবারের মতো ইংল্যান্ডের পেশাদার ফুটবলের শীর্ষ স্তর ফুটবল লিগ প্রথম বিভাগে অংশগ্রহণ করতে সক্ষম হয়েছিল। ১৯৬৭ সালের সালের ১৯শে আগস্ট তারিখে, ফুটবল লিগ প্রথম বিভাগে ক্লাব ইতিহাসে নিজেদের প্রথম ম্যাচে জিমি হলের অধীনে কভেন্ট্রি সিটি বার্নলির কাছে ২–১ গোলের ব্যবধানে পরাজিত হয়েছিল। ১৯৬৭–৬৮ ফুটবল লিগ প্রথম বিভাগে কভেন্ট্রি সিটি ৯টি জয় এবং ১৫টি ড্রয়ে সর্বমোট ৩৩ পয়েন্ট অর্জন করে পয়েন্ট তালিকায় ২০তম স্থান অর্জন করেছিল, যেখানে নেইল মার্টিন ৮টি গোল করে লিগে কভেন্ট্রি সিটির হয়ে সর্বোচ্চ গোলদাতা হয়েছিলেন।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑

বহিঃসংযোগ
---------


উইকিমিডিয়া কমন্সে **কভেন্ট্রি সিটি ফুটবল ক্লাব** সংক্রান্ত মিডিয়া রয়েছে।

* দাপ্তরিক ওয়েবসাইট (ইংরেজি)
**বেএরিনা** (জার্মান উচ্চারণ: [ˈbaɪʔaˌʁeːnaː]) জার্মানির উত্তর রাইন-ওয়েস্টফালিয়ার লেভাকুজনে অবস্থিত একটি ফুটবল স্টেডিয়াম, যেটি ১৯৫৮ সাল থেকে বুন্দেসলিগার ক্লাব বায়ার ০৪ লেভারকুজেন নিজেদের হোম ম্যাচের জন্য ব্যবহার করে আসছে।

ইতিহাস
------

বায়ার এজি ক্লাবটির প্রতিষ্ঠাতা এবং প্রাক্তন চেয়ারম্যানের নামে এই স্টেডিয়ামটি প্রথমে *উলরিখ-হাবারলান্ড-স্টাডিওন* নামে পরিচিত ছিল। শুরুর দিকে এই স্টেডিয়ামের ধারণক্ষমতা ছিল ২০,০০০।

১৯৮৬ সালে, এই স্টেডিয়ামের আধুনিকায়ন করার জন্য একটি পুনর্নির্মাণ কাজ শুরু হয়েছে; অতঃপর এক দশক যাবত এই স্টেডিয়ামের পুনর্নির্মাণের কাজ চলে। উক্ত পুনর্নির্মাণের কাজ ১৯৯৭ সালে সমাপ্ত হয়েছিল। এই পুনর্নির্মাণের মাধ্যমে এই স্টেডিয়ামটি একটি অতি-আধুনিক স্টেডিয়ামে পরিণত হয়েছে, যার ফলে এর ধারণক্ষমতা ২২,৫০০ হয়েছিল। অতঃপর ১৯৯৮ সালে, এই স্টেডিয়ামের নাম পরিবর্তন করে *বেএরিনা* রাখা হয়েছে। ১৯৯৯ সালে, এই স্টেডিয়ামের সাথে একটি হোটেল সংযুক্ত করা হয়েছে, উক্ত হোটেলের কিছু কক্ষের জানালা মাঠের দিকে মুখ করা ছিল। এই স্টেডিয়ামের সাথে একটি উচ্চ-শ্রেণির রেস্তোরাঁ রয়েছে (এটিও মাঠের দিকে মুখ করা), একই সাথে এই স্টেডিয়ামে কনফারেন্স ব্যবস্থা রয়েছে।

তথ্যসূত্র
---------

1. ↑  "History of the stadium"। Bayer 04 Leverkusen। সংগ্রহের তারিখ ৯ মে ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  BayArena ওয়েব্যাক মেশিনে আর্কাইভকৃত ১৯ জুলাই ২০১১ তারিখে, architect: Max Bogl Spektakel unterm Spanndach[*অকার্যকর সংযোগ*]

বহিঃসংযোগ
---------


উইকিমিডিয়া কমন্সে **বেএরিনা** সংক্রান্ত মিডিয়া রয়েছে।

* দাপ্তরিক ওয়েবসাইট (জার্মান)
* বেএরিনা (জার্মান)
* স্টেডিয়াম গাইড
* ২০০৮ সালে বেএরিনা সম্প্রসারণের ছবি
**আন্তঃবাহিনী নির্বাচন পর্ষদ** ইন্টার সার্ভিসেস সিলেকশন বোর্ড সংক্ষপে (আইএসএসবি) হলো বাংলাদেশ সশস্ত্র বাহিনীতে কর্মকর্তা নির্বাচনের জন্য একটি নিয়ন্ত্রণ সংস্থা যা গঠিত হয় ১৯৭৬ সালে। সংস্থাটি পরিচালিত হয়  প্রতিরক্ষা মন্ত্রণালয় দ্বারা

পটভূমি
------

বাংলাদেশের স্বাধীনতার পর সশস্ত্র বাহিনীর কর্মকর্তা নির্বাচনের জন্য একটি নির্বাচন বোর্ড গঠনের প্রয়োজনীয়তা অনুভূত হয়। প্রথমে সেনাবাহিনী উদ্যোগ নেয় এবং সে অনুযায়ী ১৯৭৪ সালে সেনা নির্বাচন বোর্ড গঠন করা হয়। একইভাবে বাংলাদেশ নৌবাহিনী এবং বাংলাদেশ বিমান বাহিনীর প্রার্থীদেরও বিভিন্ন বোর্ড কর্তৃক নিজ নিজ সার্ভিস হেডকোয়ার্টার থেকে বাছাই করা হতো। পরবর্তীকালে, সমস্ত নির্বাচন বোর্ড একত্রিত করে, ইন্টার সার্ভিসেস সিলেকশন বোর্ড (আইএসএসবি) ১৯৭৬ সালে প্রতিষ্ঠিত হয়। এর সূচনা থেকেই, আইএসএসবি-এর প্রধান কাজ হল বাংলাদেশের সশস্ত্র বাহিনীর জন্য প্রার্থী বাছাই করা।

বাছাই প্রক্রিয়া
----------------

বাংলাদেশ সশস্ত্র বাহিনীতে কর্মকর্তা নির্বাচনের জন্য বাংলাদেশ সশস্ত্র বাহিনীর কোন প্রতিষ্ঠান না থাকায় ১৯৭৪ সালে বাংলাদেশ সেনাবাহিনী সদর দপ্তর কর্তৃক আর্মি সিলেকশন বোর্ড (এএসবি) গঠন করা হয়। ১৯৭৬ সালে তিন বাহিনীর কর্মকর্তা নির্বাচনের লক্ষ্যে এই বোর্ডকে আনুষ্ঠানিকভাবে ইন্টার সার্ভিসেস সিলেকশন বোর্ড (আইএসএসবি) হিসাবে পুনর্বিন্যাস করা হয়। প্রচলিত নির্বাচন পদ্ধতির প্রয়োজনীয় সংস্কার ও উন্নয়নের লক্ষ্যে পর্যালোচনা করা এবং প্রয়োজন অনুসারে প্রচলিত পদ্ধতির পরিবর্তন করা, প্রার্থী নির্বাচনের লক্ষ্যে প্রতি সেশনে প্রায় ৪,০০০-৪,৫০০ জন প্রার্থীর যথোপযুক্ত পরীক্ষা পরিচালনা করা। বিভিন্ন একাডেমিতে প্রেরিত চূড়ান্তভাবে নির্বাচিত অফিসার ক্যাডেটদের যোগ্যতা পুনঃমূল্যায়ন করার নিমিত্ত তাঁদের একাডেমিক অগ্রগতি পর্যবেক্ষণ ও পর্যালোচনা করা এবং বাহিনী সদর দপ্তরের চাহিদার প্রেক্ষিতে বিভিন্ন কোর্সে নির্বাচনের পূর্বে প্রয়োজনীয় মনস্তাত্ত্বিক পরীক্ষা গ্রহণ করা এ প্রতিষ্ঠানের কর্মপরিধির আওতাভুক্ত।

তথ্যসূত্র
---------

1. ↑  "আন্তঃবাহিনী নির্বাচন পর্ষদ"। *জাতীয় তথ্য বাতায়ন*। ২০ ফেব্রুয়ারি ২০২৪। সংগ্রহের তারিখ ২০ ফেব্রুয়ারি ২০২৪।
ইসলামে **পুলসিরাত** একটি পারলৌকিক সেতু যা পার না-হয়ে হাশরের ময়দান থেকে বেহেশতে যাওয়া যাবে না। কিয়ামাত হওয়ার পর সকল মানুষকে পুনরুজ্জীবিত করে হাশরের ময়দানে সমবেত করা হবে এবং ইহলৌকিক জীবনের বিচার করা হবে। এই বিচারের পর হাশরের মাঠ থেকে পুলসিরাত পার হয়ে জান্নাতের দিকে যেতে হবে। পুলসিরাত একটি সমসাবদ্ধ শব্দবন্ধ (ব্যাসবাক্য: "যাহা পুল তাহা সেতু")। আরবি ভাষায় সিরাত অর্থ 'পথ'। তবে ইসলামী পরিভাষায় এর অর্থ ‌'পুল‌' বা 'সেতু'।

বর্ণনা
------

ইসলামী বিশ্বাস অনুসারে, শেষ বিচারের দিনে হাশরের ময়দান চারদিকে জাহান্নাম দ্বারা পরিবেষ্টিত থাকবে। জাহান্নামের ওপরে একটি সেতু থাকবে। এই সেতুই "পুলসিরাত"। এই সেতু হাশরের ময়দান থেকে জান্নাত পর্যন্ত বিস্তৃত থাকবে। এই সেতুটি হবে ভয়ংকর কেননা এটি হবে চুলের চেয়ে সরু ও তরবারীর চেয়েও ধারালো। অন্ধকারাচ্ছন্ন এই ভয়াবহ পথ প্রতিটি মানুষকে অতিক্রম করতে হবে কেননা জান্নাতে পৌঁছানোর ওটাই হবে একমাত্র পথ।

কুরআন ও হাদীসের বর্ণনা
----------------------

পুলসিরাত সম্পর্কে কুরআন শরীফে বলা হয়েছে: "তোমাদের মধ্যে এমন কেউ নেই যে তথায় পৌছবে না। এটা আপনার পালনকর্তার অনিবার্য ফায়সালা।" [ সুরা মারঈয়াম ১৯:৭১ ] 

হাশরের দিন পুলসিরাত অতিক্রম করা সম্পর্কে মুহাম্মদ (স:) বলেছেন, 

> "সেদিন কেউ বিদ্যুৎ গতিতে, কেউ বাতাসের গতিতে, কেউবা ঘোড়ার গতিতে, কেউ আরোহীর গতিতে, কেউ দৌড়িয়ে, আবার কেউ হাঁটার গতিতে (পুলসিরাত) অতিক্রম করবে।" (তিরমিজি, দারেমী)
> 
> — "তিরমিজি, দারেমী"

তাৎপর্য
-------

ইসলামী বিশ্বাস অনুসারে পুলসিরাত মানুষের জান্নাতে যাওয়ার পথে একটি বাধা বা পরীক্ষা। যারা এই পৃথিবীতে কুরআন এবং হাদীসের আইন ও বিধান অনুসারে আল্লাহর সন্তুষ্টি অর্জনের উদ্দেশ্যে জীবন পরিচালনা করেছে, তারা এই ভয়ংকর সেতু পুলসিরাত অতিক্রম করে জান্নাতে পৌঁছাতে সক্ষম হবে। পুলসিরাতের পথ হবে অত্যন্ত অন্ধকারাচ্ছন্ন। তবে ঈমানদারগণ চারপাশে আলো পাবে কেননা তাদের সৎ আমলসমূহ সেদিন আলো হয়ে তাদের ঘিরে রাখবে। ঈমানদারদের উপরে আল্লাহর রহমত থাকবে। ফলে তারা পুলসিরাত পার হয়ে জান্নাতে পৌঁছাতে পারবে, কিন্তু পাপীদের জন্য পুলসিরাত হবে অত্যন্ত ঘুটঘুটে অন্ধকার। কারণ তাদের কোনো ইমানী আমল নেই, তাই তারা অন্ধকারে আচ্ছন্ন পুলসিরাত পার করতে গিয়ে ধার তরবারির চেয়েও ধার পুলসিরাতে হাত-পা কেটে জাহান্নামে পতিত হবে। তারা পুলসিরাত কখনোই অতিক্রম করতে পারবে না

তথ্যসূত্র
---------

1. ↑  আবদুল কাদির জিলানী: *গুনিয়াতুত্‌ ত্বালিবীন*, ২০০৭, মীনা বুক হাউস, ঢাকা। পৃ: ১৫২।
2. 1 2  পুলসিরাত -এর বর্ণনা

আরও দেখুন
---------

* আখিরাত
রবার্ট প্রাইসের প্রতিকৃতি
**স্যার রবার্ট প্রাইস, ২য় ব্যারোনেট** (৩ আগস্ট ১৭৮৬ - ৬ নভেম্বর ১৮৫৭) একজন ব্রিটিশ ব্যারোনেট এবং সংসদ সদস্য ছিলেন।

রবার্ট প্রাইস ছিলেন স্যার উভেডেল প্রাইসের একমাত্র পুত্র, যিনি লেডি ক্যারোলিন কার্পেন্টার, জর্জ কার্পেন্টারের চতুর্থ কন্যা, টাইরকনেলের প্রথম আর্ল। 

1818 থেকে 1841 সাল পর্যন্ত তিনি হেয়ারফোর্ডশায়ারের এমপি ছিলেন।  ৮ জুলাই ১৮২৩-এ তিনি তার প্রথম চাচাতো বোন মেরি অ্যান এলিজাবেথ, রেভারেন্ড ডক্টর রবার্ট প্রাইস, ক্যানন অফ স্যালিসবারি এবং ডারহামের প্রিবেন্ডারির কন্যা, তার দ্বিতীয় স্ত্রী মেরি অ্যান স্যান্ডারসনকে বিয়ে করেন। বিয়েটা হয়েছিল ব্যারিংটন প্রাইসের বাড়িতে, তারপর হাসলেমেরের,  বাবার পাশে তার ছয় মামার মধ্যে সবচেয়ে ছোট। স্যার উভেডেল প্রাইস ১৮২৯ সালে মারা যান এবং রবার্ট ফক্সলির দ্বিতীয় ব্যারোনেট হিসাবে সফল হন।

স্যার রবার্ট ১৮৪৫ সালে হেয়ারফোর্ড সিটির নির্বাচনী এলাকায় দাঁড়িয়েছিলেন; তিনি বিনা প্রতিদ্বন্দ্বিতায় ছিলেন এবং ১৮৫৭ সালের জানুয়ারি পর্যন্ত শহরের এমপি ছিলেন। তিনি ছিলেন "হুইগ নীতির; ভোটাধিকার এবং সংক্ষিপ্ত সংসদের সম্প্রসারণের পক্ষে"। 

১৮২০ সালে, তিনি ইজারা কিনতে শুরু করেন, যার ফলে টন্ডু আয়রনওয়ার্কস প্রতিষ্ঠা হয়। ১৮৩০ এবং ১৮৪০-এর দশকে তাঁর গ্ল্যামারগান কোল অ্যান্ড আয়রন কোম্পানির উন্নতি হয়েছিল, কিন্তু ১৮৫০ সালের মধ্যে লোহার দাম কমে যাওয়ার কারণে এটি সংগ্রাম করতে থাকে এবং ১৮৫৪ সালে জন ব্রগডেন অ্যান্ড সন্স দ্বারা কাজগুলি কেনা না হওয়া পর্যন্ত স্যার রবার্ট দেউলিয়া হওয়ার ঝুঁকিতে ছিলেন।  

তিনি ১৮৫৭ সালের ৫ বা ৬ নভেম্বর কোন সমস্যা ছাড়াই মারা যান, যার ফলে ব্যারোনেটসি বিলুপ্ত হয়ে যায়। ১৮৭৮ সালের মার্চ মাসে তাঁর বিধবা স্ত্রী মারা যান।

তথ্যসূত্র
---------

1. ↑  Robinson, Rev. Charles John (1873): *A History of the Mansions and Manors of Herefordshire*. Longman & Co.
2. ↑  Griffith, John Edward (1914): *Pedigrees of Anglesey and Carnarvonshire Families*. Horncastle: Morton & Sons.
3. ↑  *The London Magazine* vol. VIII, July–December 1823, p.231. London: Taylor & Hessey.
4. ↑  Dod, Robert Phipps (1857): *The Parliamentary Companion for 1857*, p.258. London: Whittaker & Co.
5. ↑  Higgins, LS, The Brogden Pioneers of the early industrial development in Mid-Glamorgan, National Library of Wales Journal, Vol XX, No. 3, Summer 1978, pp 240–252.
6. ↑  Rees, Gwilym J, Tondu House – A History of Ownership and Tenants (1650–1963), published by the author (1997) আইএসবিএন ০-৯৫৩০৯৪১-০-৩
7. ↑  Duncumb, Rev. John. *Collections towards the History and Antiquities of the County of Herefordshire*.
ইরানে একজন বয়োজ্যেষ্ঠ ব্যক্তি শিশুদের সালামি দিচ্ছেন।
**সালামি** বা **ঈদি** বা **ঈদিয়া** হল একটি উপহার বা বকশিশ। একে কথ্য ভাষায় "সালামি" বলা হলেও মূল উচ্চারণ ভিত্তিক শব্দটা "সেলামি"। 
প্রচলিত অর্থে "সেলামি" এর সাথে ঈদের কোন সম্পর্ক নেই।
এটি ঈদুল ফিতর ও ঈদুল আযহার সময় ঈদ উদযাপনের অংশ হিসাবে সাধারণত বড়রা ছোটদেরকে দিয়ে থাকেন।

উপহার
-----

সালামির সর্বাধিক প্রচলিত প্রথা হল ছোটদেরকে উপহার হিসেবে টাকা দেয়া। ঈদের সময় ছোটরা বড়দের পায়ে ছুঁয়ে সালাম করলে বড়রা খুশি হয়ে ছোটদের টাকা দাওয়ার প্রথা আছে। ঈদের দিনের এই সালামির জন্য কচকচে নতুন নোট দেওয়ার প্রথা রয়েছে। যার কারনে ঈদের পূর্বে ব্যাংকগুলোতে অনেক ভীড় হয়। সালামি বা ঈদি জন্মদিনের উপহারের অনুরূপ। 

এটি সাধারণত:

* পরিবারের বয়সে বড়রা ছোটদেরকে দেন
* স্বামী তার স্ত্রীকে দেন
* সন্তান তার মা বা শাশুড়িকে দেন
* বন্ধু তার বন্ধুকে দেন
* বোন তার পুরো পরিবারকে দেন

আরো দেখুন
---------

* লাল খাম

তথ্যসূত্র
---------

1. ↑  "Eidi: A tradition wrapped in emotions & nostalgia"। *দ্য টাইমস অব ইন্ডিয়া* (ইংরেজি ভাষায়)। ৯ আগস্ট ২০১৩। সংগ্রহের তারিখ ২২ আগস্ট ২০১৮।
2. ↑  "নতুন টাকায় ঈদ সেলামি"। *Risingbd.com*। ২০১৭-০৬-২৬। সংগ্রহের তারিখ ২২ আগস্ট ২০১৮।

| * দে
* স
ঈদ |
| --- |
| উৎসব | 
* ঈদুল ফিতর ("রোজা ভাঙার দিবস")
* ঈদুল আযহা ("ত্যাগের উৎসব")

 |  |
| স্মরণ উৎসব | 
* ঈদে মিলাদুন্নবী
* ঈদুল মুবাহিলা

 |
| বিষয় | 
* *ঈদ মোবারক*
* ঈদের নামাজ
	+ ঈদগাহ
* ঈদি
* ঈদের রান্না

 |
**বাংলাদেশে ইসলামিক স্টেট** হলো সালাফি জিহাদি উগ্র গোষ্ঠী এবং বর্তমানে অস্বীকৃত কোয়াসি-রাষ্ট্র ইসলামিক স্টেটের দাবিকৃত একটি প্রশাসনিক বিভাগ। ২০১৬ সালে আইএসআইএল আইএসবিপি গ্রুপটিকে তার শাখা হিসাবে ঘোষণা করে। 

উইলিয়াত আল-বাংলার প্রথম আমির আবু ইব্রাহিম আল-হানিফকে Mohammad Saifullah Ozaki [ja] বলে মনে করা হয় (পূর্ব পরিচিতি ছিল সজিত চন্দ্র দেবনাথ নামে, ১৯৮২) যিনি একজন বাংলাদেশী জাপানি অর্থনীতিবিদ । যিনি ২০১৫ সালে সিরিয়া গিয়ে আইএস-এ যোগ দিয়েছিলেন। তিনি একজন হিন্দু ছিলেন যে পরবর্তীতে ইসলাম ধর্মে ধর্মান্তরিত হয়েছিলেন , তিনি ২০১৬ সালের ঢাকা হামলার নেতৃত্ব দেন বলে জানা যায়। আবু মুহাম্মদ আল-বাঙালিকে ২০১৯ সালে ইরাকে আটক করা হয় এবং তাকে বঙ্গ প্রদেশের নতুন আমির হিসাবে ঘোষণা করা হয়।  

নিও-জামাত-উল-মুজাহিদিন বাংলাদেশ, জামাত-উল-মুজাহিদিন বাংলাদেশ এর একটি শাখা, কার্যকরভাবে বাংলাদেশে আইএসের অন্যতম প্রধান শাখা হিসেবে কাজ করছে। 

ঢাকা, রংপুর, সিলেট এবং ঝিনাইদহে ঘটা বোমা হামলার কারণে মার্কিন যুক্তরাষ্ট্রের ট্রেজারি ডিপার্টমেন্ট অফ দ্য ট্রেজারি এর ফরেন অ্যাসেটস কন্ট্রোল অফিস দ্বারা এই সংস্থাটিকে SDN- এর অধীনে একটি বিদেশী সন্ত্রাসী সংগঠন হিসাবে মনোনীত করা হয়েছে।

তথ্যসূত্র
---------

1. ↑  "Australian National Security Website"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Islamic State Bangladesh (ISB, ISISB) -- Abu Jandal al-Bangali"। *Trac*।
3. ↑  "Ex-Ritsumeikan professor held in Iraq for terrorist recruitment"। *The Asahi Shimbun* (ইংরেজি ভাষায়)।
4. 1 2  IS names new emir in Bengal issues threat to carry out attacks in India and Bangladesh.
5. ↑  "ISIS-BANGLADESH"। *sanctionssearch.ofac.treas.gov*। সংগ্রহের তারিখ ২০২২-০৯-০৯।
ব্রজলাল কালিদাস শাস্ত্রী (1825-1892) ছিলেন গুজরাটি ভাষার ফিলোলজির পথপ্রদর্শক এবং লেখক যিনি গুজরাটি ভাষার উপর বই লিখেছেন।

জীবন
----

তিনি ১৮২৫ সালের ২৬ নভেম্বর পেতলাদ, গুজরাট-এর একটি গ্রামে মালাতাজে জন্মগ্রহণ করেন। তিনি তার গ্রাম মালাতাজে প্রাথমিক শিক্ষা গ্রহণ করেন। তিনি সংস্কৃত *পাঠশালায়* সংস্কৃত কবিতা এবং ব্যাকরণ অধ্যয়ন করেছিলেন। এছাড়াও তিনি প্রাকৃত ব্যাকরণ এবং সাহিত্য অধ্যয়ন করেন। তিনি জৈন মন্দির, আহমেদাবাদ-এ সংস্কৃত পড়াতেন। জৈন ধর্মীয় বইগুলির কারণে, তিনি প্রাকৃত-পালি, অপভ্রংশ, অর্ধ মাগধী এর সাথে পরিচিত হয়েছিলেন তাই তিনি গুজরাটি ভাষাতত্ত্বের উপর বই লিখেছেন। তিনি গুজরাট ভার্নাকুলার সোসাইটি এবং ধর্মসভার সাথে কাজ করেছেন এবং তাদের দুটি পত্রিকা, *বুদ্ধিপ্রকাশ* এবং *ধর্মপ্রকাশ* সম্পাদনা করেছেন। একজন গবেষক ও পণ্ডিত হিসেবে তাঁর দীর্ঘ পঁচিশ বছরের কর্মজীবন ছিল।

তিনি 14 নভেম্বর 1892 সালে মারা যান।

উল্লেখযোগ্য কর্ম
----------------

তিনি পনেরটি বই লিখেছিলেন। গুজরাটি ভাষার উপর তাঁর বইয়ের মধ্যে রয়েছে *গুজরাটি ভাষানো ইতিহাস* (1866),*Utsargmala* (1870) , *গুর্জার ভাষা প্রকাশ* (1892)। তাঁর *উৎসারগামা* হল গুজরাটি ভাষার দর্শনবিদ্যায় একটি অগ্রণী কাজ। এছাড়াও তিনি জে. ভি. এস. টেলর, *ধাতুসংগ্রহ* (1870), গুজরাটি শিকড়ের একটি ব্যুৎপত্তিগত অভিধান। তাঁর "রসগঙ্গা" কবিতার উপর একটি রচনা। *চন্দ্রহাস আখ্যান* এবং *মুক্তমালা* তাঁর অন্যান্য সৃজনশীল রচনা। *যাজ্ঞবল্ক্যচরিত* হল একটি সংলাপ আকারে ঋষি যাজ্ঞবল্ক্য এর জীবনী যা গুজরাটি ভাষায় এই ধরনের একটি একমাত্র জীবনী। *হিতোপদেশ শব্দার্থ* (1870) এবং ' 'বৈশেষিক তর্কসার' (1898; মরণোত্তর) এছাড়াও তার উল্লেখযোগ্য কাজ।

আরও দেখুন
---------

* হরপ্রসাদ শাস্ত্রী

তথ্যসূত্র
---------

1. 1 2 3 4 5  Shastri, Hariprasad (১৯৯০)। "Shastri Vrajlal Kalidas"। Topiwala, Chandrakant। *Gujarati Sahityakosh (Encyclopedia of Gujarati Literature)* (Gujarati ভাষায়)। **2**। Ahmedabad: Gujarati Sahitya Parishad। পৃষ্ঠা 57। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
2. 1 2 3 4  Lal (১৯৯২)। *Encyclopaedia of Indian Literature*। Sahitya Akademi। পৃষ্ঠা 3997। আইএসবিএন 978-81-260-1221-3। সংগ্রহের তারিখ ২৭ জুলাই ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Thomas Albert Sebeok (১৯৭২)। *Current Trends in Linguistics*। Mouton। পৃষ্ঠা 111। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  টেমপ্লেট:উদ্ধৃতি বই
5. ↑  Maharashtra (India) (১৯৭১)। *Maharashtra State Gazetteers: General Series*। Directorate of Government Print. Stationery and Publications। পৃষ্ঠা 340। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  টেমপ্লেট:উদ্ধৃতি বই
7. ↑  টেমপ্লেট:উদ্ধৃতি বই .com/books?id=DA0RAAAAMAAJ
8. ↑  টেমপ্লেট:উদ্ধৃতি book